་
ངོ་མཚར་སྣང་བའི་ལྟས་མོ་
བཞུགས་སོ། །
༄༅།། ཡེ་ནས་མི་མངའ་སྟོང་ཆེན་བོན་ཉིད་དབྱིངས།།
འཕོ་འགྱུར་འཇིག་བྲལ་ལས་འདས་རང་བཞིན་གནས།།
དུས་གསུམ་མི་ནུབ་འོད་མི་འགྱུར་བ་ཅན།།
གདོད་མའི་མགོན་པོ་ཡེ་སངས་རྒྱས་ལ་འདུད།།
ཀ་དག་ཀློང་དུ་མི་གཡོ་དགོངས་རྩལ་རྫོགས།།
འོད་གསལ་དབྱིངས་སུ་སྒྱུ་མའི་ལྷ་སྐུ་གཟིགས།།
ཟུང་འཇུག་ངང་དུ་འཁོར་འདས་གཅིག་ཅར་གྲོལ།།
རྒྱལ་བ་གཉིས་པ་མཉམ་མེད་བླ་མས་སྐྱོངས།།
མི་དམིགས་མཉམ་རྫོགས་མཐའ་བྲལ་ལམ་ཡངས་པོ།།
འོད་གསལ་ངང་དུ་དགོངས་པས་ལེགས་བརྒྱུད་དེ།།
རྟོགས་གྲོལ་དུས་མཉམ་སྐལ་བཟང་བསྒྱུར་མཛད་པ།།
དྲིན་ཆེན་གཏེར་ཆེན་རྣམ་གཉིས་དུས་ཀུན་རྒྱལ།།
319

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཀུན་རྫོབ་སྒྱུ་མའི་ངོ་བོ་མངོན་བསྟན་ཅིང༌།།
དོན་དམ་མི་འགྱུར་རང་ངོར་འདོམས་མཛད་པ།
དྲན་པའི་རྣམ་རོལ་དབྲ་སྟོན་དམ་པ་ཉིད།།
དྭངས་བའི་ཡིད་ཀྱིས་སྤྱི་བོར་ལན་བརྒྱར་བསྟོད།།
གྲོལ་ལམ་རྫོགས་པ་ཆེན་པོའི་མན་ངག་གནད།།
ཀུན་བཟང་བླ་མའི་ཞལ་ལུང་ཡོངས་ཀྱི་བཅུད།།
རིན་ཆེན་བྱེ་བས་མི་རྙེད་ཡང་ཟབ་ལམ།།
ལེགས་པ་འདིར་བཤད་མཁའ་འགྲོས་གནང་བའང་སྩོལ།།
དེ་ལ་འདིར་གྲོལ་ལམ་རྫོགས་པ་ཆེན་པོའི་དོན་ཉམས་སུ་ལེན་པ་ལ། ཐོག་མར་
རྒྱུད་མ་སྨིན་པ་སྨིན་པར་བྱེད་པ་སྔོན་འགྲོའི་ཉམས་ལེན་དང་། བར་དུ་སྨིན་པ་
གྲོལ་བར་བྱེད་པ་དངོས་གཞིའི་གདམས་པ་གཉིས་སྔོན་དུ་སོང་ནས། གསུམ་པ་
གྲོལ་བ་མཐར་ཕྱིན་པར་བྱེད་པ་རྗེས་ཀྱི་མན་ངག་ལ་གསུམ། ལམ་ཉམས་སུ་ལེན་
པ་འོད་གསལ་ཟུང་འཇུག་གི་ཁྲིད། རྐྱེན་ལམ་དུ་སློང་བ་རྩལ་སྦྱང་སྤྱོད་པའི་ཁྲིད།
འབྲས་བུ་རང་ས་བཟུང་བ་སྐུ་གསུམ་དམར་ཐག་བཅད་པའི་ཁྲིད་དོ།།
དང་པོ་ལ་གཉིས། ཁྲེགས་ཆོད་ལས་འཕགས་ཚུལ། ཁྱད་པར་དེ་ལྡན་གྱི་ལམ་
དངོས་བཤད་པའོ། །དང་པོ་ནི། ཁྲེགས་ཆོད་དུ་རི་བྲག་ལ་སོགས་པ་འཁྲུལ་སྣང་
གི་ཡུལ་དག་པར་མི་ནུས་ལ། འདི་ནི་སྣང་ཡུལ་ཐམས་ཅད་འོད་ལྔར་ཡལ་བ། ཁྲེགས་
ཆོད་དུ་རིག་པ་སྟོང་གསལ་ཙམ་ལས་བལྟར་མེད་ཐག་གཅོད་ལ། འདི་ནི་གནད་
གསུམ་མམ་བཞིས་གཅུན་པས་ཡེ་ཤེས་ཀྱི་མཐོང་སྒོ་ཕྱེ་སྟེ་བོན་ཉིད་ཟེར་མདངས་ལ་
མཇལ་བ། ཁྲེགས་ཆོད་དུ་དབང་དྲུག་གི་སྒོའི་འཁྲུལ་སྣང་ལ་ཞེན་པ་སྤང་བའི་
320

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
དྭངས་འཚོལ་ལ། འདི་ནི་དག་པའི་འོད་གསལ་གྱི་སྒོ་ཡེ་ཤེས་རླུང་གིས་ཕྱེ་བས་ཕྱི་
ནང་ཟང་ཐལ་གྱི་དབང་པོས་དབྱིངས་དང་ཡེ་ཤེས་འདུ་འབྲལ་མེད་པའི་སྒྲོན་མ་
བཞིའི་སྣང་བ་ལ་ལོངས་སྤྱོད་པ། ཁྲེགས་ཆོད་དུ་རགས་པའི་རྩ་རླུང་ལ་བརྟེན་པས་
གེགས་དང་གོལ་ས་འབྱུང་ཉེ་བར་མ་ཟད། དེ་ལྟར་བརྟེན་ཕྱིན་ཆད་འབྱུང་བའི་
སྟོབས་ཆེ་ཆུང་གི་ན་སོ་རྒན་གཞོན་ལའང་ལྟོས་ཤིང་། འདི་ནི་རགས་པ་སྤངས་བྱ་
ཡིན་པས་གནད་མི་གཡོ་བ་གསུམ་བཅིངས་པ་ཙམ་ལས། དོན་དམ་ཡེ་ཤེས་ཀྱི་རྩ་
རླུང་འཛིན་རྩོལ་ལས་འདས་པ་ལམ་དུ་བྱས་པས་རགས་པ་ཐམས་ཅད་ཟད་ནས་
ལུས་འོད་གསལ་དུ་གྲོལ་བ། ཁྲེགས་ཆོད་དུ་གལ་ཏེ་སྣང་བ་ཚད་དུ་མ་ཕྱིན་པར་
ཕུང་པོ་ལས་གྲོལ་བ་སྲིད་ནའང་ལུས་རྡུལ་ཕྲན་དུ་ལྷག་པ་ཙམ་ལས་འོད་གསལ་དུ་
མི་འགྲོ་ལ། དེ་ལྟར་ན་རེས་འགའ་བའི་སྒྱུ་ལུས་དང་ཟད་པར་གྱི་སྐྱེ་མཆེད་ལ་སོགས་
པས་མཐར་ཐུག་གིས་མི་ཆོད་པར་མ་ཟད། སྤྱན་དང་མངོན་ཤེས་རྫུ་འཕྲུལ་རླབས་
ཆེའི་བདག་ཉིད་འཕོ་བ་ཆེན་པོ་གཡུང་དྲུང་གི་སྐུ་མི་ཐོབ་པས། རྟེན་དེའི་གཞན་
དོན་རླབས་ཆེན་མི་འགྲུབ་པ་དང་། གཞན་ཡང་སེམས་སྡེ་ཀློང་སྡེ་མན་ངག་སྡེ་པ་
གསུམ་ལས། སེམས་སྡེ་རང་གསལ་ཁ་འབྱམས་པ། ཀློང་སྡེ་གཞི་བྲལ་གདེང་བྱེད་
པ་དེ་གཉིས་ཀས་རིག་པ་མངོན་སུམ་པ་མ་མཐོང་ཞིང་། མན་ངག་སྡེ་གསུམ་པོའང་
བར་དོར་ལྟོས་འཆའ་བ་ལས་མེད་པས། འདིར་ནི་འོད་ལུས་སུ་འགྲོ་བའི་གནད་
ཡོད་པས་དེ་དག་ལས་འཕགས་ཤིང་། འཁྲུལ་སྣང་ལ་ལམ་བྱས་ནས་མ་འཁྲུལ་པའི་
འབྲས་བུ་ཚོལ་བ་ལ་སོགས་པའི་ཁྱད་པར་ཡོད་པས་རིག་པར་བྱའོ། །
གཉིས་པ་ཁྱད་པར་དེ་ལྡན་གྱི་ལམ་དངོས་བཤད་པ་ལ། སྣང་ཁྲིད་ཉི་མའི་
རྣལ་འབྱོར། མུན་ཁྲིད་ཨར་གཏད་གདམས་པ་གཉིས་ལས། གསེར་ཕྲེང་ལས། ཉིན་
སྣང་སྔོན་མ། མཚན་སྣང་རྗེས་མ་དང་། ཡང་སྙིང་དང་བྲུ་རྒྱལ་བའི་ཕྱག་ཁྲིད་རྣམས་
321

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སུ་མཚན་སྣང་སྔོན་མ། ཉིན་སྣང་རྗེས་མར་སྒོམ་རྒྱུ་མཛད་པ་དེ་དག་སྔ་མས་སྣང་
རྐྱེན་སྤྲད་པས་འཆར་སྒོ་མྱུར་བ་དང་། ཕྱི་མས་ཏིང་ངེ་འཛིན་ལ་བརྟན་པ་ཐོབ་པ་
ལ་དགོངས་པ་ཡིན་ལ། ཁྲེགས་ཆོད་ཀྱི་རྟོགས་པ་བརྟན་པོར་ཡོད་ན་ཁྱད་མེད་ཀྱང་།
འོན་ཀྱང་ཐུན་མོང་དང་ཐུན་མིན་གྱི་སྔོན་འགྲོའི་མྱོང་བ་ཐོན་རྗེས་ཁྱད་པར་ཁྲེགས་
ཆོད་ཀྱི་ཉམས་ལེན་ལ་ནན་ཏན་བྱེད་དགོས། ཁྲེགས་མ་ཆོད་ན་ཐོད་མི་རྒལ་བྱ་བ་ཡིན་
པས། ཁྲེགས་ཆོད་ལ་བརྟན་པ་མ་ཐོབ་ན་ཐོད་རྒལ་ལ་བསླབ་ཀྱང་ཟག་བཅས་ཀྱི་
ཉམས་སྣང་ཡིན་པས་གྲོལ་བའི་རྒྱུར་མི་འགྱུར་བར་མ་ཟད། ཞེན་རྟོག་གིས་
འཆིངས་ནས་ཕྱིས་འཁོར་བར་ལྟུང་བར་བྱེད་དོ། །
དེས་ན་འདིར་ཐོག་མར་ཉིན་སྣང་གི་ཉམས་ལེན་བསྟན་པ་ལ་གཉིས། གནས་
དང་། ཉམས་སུ་བླང་བྱའི་གདམས་པའོ། །དང་པོ་གནས་ལ་ཉི་ཟེར་ལ་སྦྱང་བའི་
དུས། གནས་རང་བཞིན་དབེན་པར་མཐོ་བ་ཁང་པའི་ཕྱེད་ཕུབ་པའམ། མཐོང་
ཆེན་པོ་ཉི་ཟེར་འཆར་བའམ། བྲག་ཤིང་གད་པའི་ངམ་སྐྱི་བ་ཡོད་པ་ལ་སོགས་ཉི་
གྲིབ་མཚམས་དང་། ནམ་མཁའ་ལ་སྦྱང་པའི་དུས། རིའི་རྩེའམ། ཐང་ཡངས་པའི་
དཀྱིལ་ལམ། ཁང་པའི་ཡང་ཐོག་གམ། ནམ་མཁའ་རྒྱ་ཆེན་པོ་མཐོང་སར་ལུས་དང་
མགོ་ལ་ཉི་མ་མི་འཆར་བའི་ཐབས་བྱས་ལ་བསླབ། གཉིས་པ་ཉམས་སུ་བླང་བྱའི་
གདམས་པ་ལ་བཞི། གཞིའི་གནས་ལུགས། ལམ་གྱི་ཉམས་ལེན། སྣང་བའི་འཆར་
ཚུལ། མཐའ་རྟེན་མན་ངག་གོ །
དང་པོ་ལ་གསུམ། གནས་ལུགས་དངོས། འཁོར་འདས་གྱེས་ཚུལ། སེམས་
དང་ཡེ་ཤེས་ཀྱི་དབྱེ་བའོ། །དེ་ལ་གཞིའི་གནས་ལུགས་དང་། འཁོར་འདས་ཀྱི་གྱེས་
ཚུལ་སོགས་དབྱིངས་རིག་མཛོད་སོགས་ལས་གསུངས་པ་ལྟར་ཤེས་རབ་དང་ལྡན་
པ་རྣམས་ཀྱིས་རྟོགས་པར་བྱའོ། །གསུམ་པ་ལ་གསུམ། སེམས་དང་ཡེ་ཤེས་ཀྱི་དབྱེ་
322

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
བ། དེ་གཉིས་འཕྲད་ལུགས། གྱེས་ཚུལ་ལོ། །དང་པོ་ནི། དོན་རྒྱུད་ལས། དང་
པོ་ཉམས་ལེན་གནད་ནི་ཁྲེགས་ཆོད་ལྟར། སེམས་དང་རིག་པ་དབྱེ་བའི་དོན་
ལྟར་དུ། ཞི་ལྷག་ཟུང་འཇུག་ངོ་བོར་མཉམ་པར་བཞག །འཆར་སྒོ་གནད་ནི་སྐུ་
གསུམ་མིག་གིས་བལྟ། ཞེས་ཁྲེགས་ཆོད་ཀྱི་སྐབས་སུ་བཤད་ལྟར་སེམས་རིག་ཕྱེད་
པའི་དོན་ལ་ཞི་ལྷག་ཟུང་འཇུག་ཏུ་མཉམ་པར་བཞག་ནས་ལྟ་སྟངས་གསུམ་གྱིས་
ཡུལ་ལ་གཟིར་བས་དེས་ཆོག་མོད་ཀྱང་། འོན་ཀྱང་ཐོད་རྒལ་གྱི་གནད་མ་ལུས་པ་
སེམས་དང་ཡེ་ཤེས་དབྱེ་བ་ལ་ཡོད་པས་དེ་ལ་གཉིས་ལས། དང་པོ་ལ། སེམས་ཀྱི་
གནས་ནི། རྫོགས་ཆེན་གསེར་ཐུར་ལས། སེམས་འབྱུང་བག་ཆགས་གསོག་པའི་
གཞི། རླུང་ཅན་གློ་བའི་གྲོང་ན་གནས། ཞེས་གློ་བ་ན་རྩ་གྲོ་སོག་གི་སྦུ་གུ་ཙམ་རླུང་
གིས་གང་བ་ལས། དབུགས་ཐམས་ཅད་མཆེད་པའི་རྟེན་བྱེད་པ་སྙིང་ག་དང་
འབྲེལ་པར་གནས་སོ། །ངོ་བོ་ནི། སྔ་མ་ལས། ངོ་བོ་དུག་གསུམ་དུག་ལྔ་སྟེ། ཞེས་སྙིང་
གའི་རིག་གདངས་རླུང་དང་འདྲེས་པའི་རྣམ་པར་རྟོག་པའོ། །དེ་ཡང་གསེར་ཐུར་
ལས། རླུང་གི་རྟ་བསྐྱོད་རྟོག་མི་ཞོན། ཞེས་པས། རླུང་དེ་རྟ་ལོང་བ་རྐང་ཅན་ལ།
རིག་གདངས་མི་ཕྱེའོ་མིག་ཅན་བསྐྱོན་པ་དང་འདྲའོ། །ལམ་ནི། སྔ་མ་ལས། སེམས་
འབྱུང་རྟོག་རྩ་དམར་པོའི་ལམ། ཞུགས་ཏེ་རླུང་ལ་ཞོན་ནས་རྒྱུ། ཞེས་པས་གློ་བ་ནས་
རྩ་འདབ་སོ་སོ་ལ་སོང་བའི་རླུང་གིས་སྒོ་ལྔའི་རྟོག་པའི་ཕྱིར་ལ་སྣང་དང་དབང་པོ་
སོ་སོའི་སྒོ་ལ་རླུང་རྒྱུ་བའི་རྩ་ལམ་ཡིན་ནོ། །སྒོ་ནི་རྒྱུད་ཀྱི་རྒྱལ་པོ་ལས། སྣ་ཚོགས་
འཆར་བའི་སྒོ་ཉིད་ནི། སྒོ་ལྔ་བུ་ག་ཀུན་ལ་རྒྱུ། ཁྱད་པར་ཁ་སྣ་གཉིས་ལའོ། །ཞེས་
པས་དབང་པོ་སོ་སོ་དང་ཁ་སྣའོ། །ཡུལ་ནི་གཟུགས་ལ་སོགས་པ་ཚོགས་དྲུག་གི་ཡུལ་
རྣམས་སོ། །རྩལ་ནི་གཟུང་འཛིན་དགག་སྒྲུབ་ལ་སོགས་པའི་རྟོག་པའི་འདུ་འཕྲོ་
མས་ཅད་དོ། །བྱེད་ལས་ནི་རྒྱུད་རྒྱལ་ལས། བྱེད་ལས་ལས་ཉོན་བག་ཆགས་
323

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
གསོག །ཅེས་པས་མི་དགེ་བཅུ་ཉོན་མོངས་ལྔ་ལ་སོགས་བག་ཆགས་དུ་མ་གསོག་པར་
བྱེད་དོ། །འབྲས་བུ་ནི། སྔ་མ་ལས། དེ་ཡི་འབྲས་བུ་ཁམས་གསུམ་འཁོར། ཞེས་
ཁམས་གསུམ་དུ་འཁོར་ཞིང་སྡུག་བསྔལ་ཐ་དག་བསྐྱེད་པའོ། །གཉིས་པ་ཡེ་ཤེས་ཀྱི་
གནས་ནི། རྒྱུད་ཀྱི་རྒྱལ་པོ་ལས། རྡོས་པ་ཤའི་སྒྲོན་མ་ཞེས། མཆོང་གུར་སྨུག་པོའི་
ནང་ན་བཞུགས། ཞེས་པས་ཙིཏྟ་རིན་པོ་ཆེ་མཆོང་གུར་ཕུབ་པ་འདྲ་བའི་དབུས།
འོད་གསལ་གྱི་རྩ་འདབ་བཞིའི་ལྟེ་བར་དྭངས་མའི་དྭངས་མ་ཉུང་འབྲུ་ཙམ་ལ་
བརྟེན་ནས་གནས་སོ། །དེ་ཡང་ཙིཏྟ་རིན་པོ་ཆེའི་དབུས་ན་མུན་ཁུང་དུ་སྒྲོན་མེ་སྤར་
བ་ལྟར་གནས་པས་སྒྲོན་མ་ཞེས་བྱའོ། །ངོ་བོ་ནི། རིག་པའི་ཡེ་ཤེས་ཏེ། གསེར་ཞུན་
ལས། ཡེ་ཤེས་འོད་གསལ་ཀློང་ན་བཞུགས། ངོ་བོ་སྟོང་ལ་རང་བཞིན་གསལ།
ཐུགས་རྗེ་རིག་པའི་སྐུ་ཅན་ནོ། །དཔེར་ན་བུམ་ནང་མར་མེ་བཞིན། ཞེས་སོ། །དེ་
ཡང་དངོས་པོ་མཚན་མ་མེད་པས་སྟོང་པ། རང་བཞིན་གདོད་མ་ཉིད་ནས་འོད་
གསལ་ལྷུན་གྲུབ་ཏུ་བཞུགས་པས་གསལ་བ། ཐུགས་རྗེ་རིག་ཙམ་རྒྱུན་ཆད་མེད་
པར་བཞུགས་པས་ཐུགས་རྗེ་ཞེས་བྱའོ། །དེའི་རྩལ་དུང་ཁང་ན་ཁྲོ་བོའི་དཀྱིལ་འཁོར་
དུ་གནས་ཏེ། ཡང་རྩེ་ལས། དུང་མཚོ་འཁྱིལ་པའི་ལྟེ་དབུས་ན། རང་བྱུང་ཁྲོ་བོའི་
ལྷ་ཚོགས་བཞུགས། ཞེས་སོ། །ལམ་ནི། གསེར་ཞུན་ལས། ལམ་ནི་དར་དཀར་
སྐུད་པ་ཡི།། དོན་དམ་ཡེ་ཤེས་རྩ་ལས་འཆར། དེ་ཡང་སྙིང་དང་མིག་ལ་འབྲེལ།།
ཁྲག་དང་ཆུ་སེར་མ་གོས་པ༎ ཡེ་ཤེས་འོད་དེ་གསལ་བ་ཡིན།། ཞེས་པས་སྙིང་ནས་
མིག་ཏུ་འབྲེལ་པའི་རྩ་ཀ་ཏི་ཤེལ་གྱི་སྦུ་གུ་ཅན་ཏེ། དེ་ཡང་འབྲེལ་ལུགས་ནི། སྙིང་
གི་རྩ་ནས་སྒལ་ཚིགས་འདབ་མ་ལ་འཁྲིལ་ཏེ། མགྲིན་པའི་རྩིའུ་ཆུང་གཡས་གཡོན་
གྱི་འདབས་ནས་རྣ་བ་གཉིས་ལ་འཁྲིལ་ཏེ། ཀླད་པ་ནས་མིག་གི་ཨ་འབྲས་ཆུའི་སྒྲོན་
མ་གཉིས་ལ་ཟུག་ནས་གནས་ཏེ་དེ་ནི་དཀར་འཇམ་རྩའི་སྒྲོན་མ་ཞེས་བྱ། དེ་ཡང་
324

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
སྐྱོན་དང་དྲི་མས་མ་གོས་པས་དཀར། ཕྱི་ནང་ཟང་ཐལ་དུ་གནས་པས་འཇམ།
འོད་ཁ་དོག་ལྔ་ལྡན་དུ་གསལ་བས་སྒྲོན་མ་ཞེས་བརྗོད། སྒོ་གང་ནས་འཆར་ན།
རྒྱུད་ཀྱི་རྒྱལ་པོ་ལས། རྒྱངས་ཞགས་ཆུ་ཡི་སྒོ་ཉིད་དང་། ལྐོག་འགྱུར་དབུ་མའི་སྤྱི་
གཙུག་གི །ཟང་ཐལ་ཉིད་ལ་དོན་པ་སྟེ། སྒྲ་ནི་རྣ་བ་ཉིད་ལ་དོན། ཟེར་ནི་མིག་
གི་སྒོ་ལ་དོན། འོད་ནི་སྤྱི་བོའི་གཙུག་ལ་ཤར་ཞེས་པས། མིག་གི་རྩའི་རྩ་བ་ནི་ལྟེ་བ་
དང་སྙིང་གར་འབྲེལ་ལོ། །སྙིང་ག་དང་མགྲིན་པར་འབྲེལ་ལོ། །མགྲིན་པ་ནས་དུང་
ཁང་དུ་གཡས་སུ་འཁྱིལ་པའི་རྩ་འདབ་བཞི་གྱེས་པའི་དབང་པོ་ཡུལ་ལ་འཆར་བར་
བྱེད་པའི་རྩ་འདབ་གཅིག་ལ་རྩེ་མོ་ལྔར་གྱེས་ཏེ། སྒོ་ལྔ་སོ་སོའི་རྟེན་པ་ལས་སྐྱོན་
ཡོན་དྭངས་བྱེད་ཀྱི་རྩ་ཞེས་བྱ་བ་ཁ་ཆེ་ལ་རྩ་བ་ཕྲ་བ། བ་མེན་གྱི་རྭ་ལྟ་བུའི་ཡལ་
ག་གཉིས། མིག་གི་ཨ་འབྲས་གཉིས་ལ་ཟུག་ནས་དཀར་ནག་ཕྱེད་མ་ཆུའི་རང་བཞིན་
དྭངས་ལ་གསལ་བ་བྱུང་བས། རྒྱངས་ཞགས་ཆུའི་སྒྲོན་མ་ཞེས་བྱའོ། །དེ་ཡང་གསེར་
ཞུན་ལས། འཁོར་བ་རིང་དུ་རྒྱང་པས་རྒྱངས།། ཡེ་ཤེས་རང་གསལ་དུ་གནས་པས་
ཞགས། ངོ་བོ་ཕ་མའི་ཁུ་ཁྲག་གི་དྭངས་མ་ཆུ་ཡིན་པས་ཆུ་ཞེས་བརྗོད་དོ། །དེ་ལ་བརྟེན་
ནས་ཐིག་ལེ་སྟོང་པའི་སྒྲོན་མ་རྨ་བྱའི་མདངས་ལྟ་བུར་འཆར་རོ། །དེའི་གདངས་
དབྱིངས་རྣམ་པར་དག་པའི་སྒྲོན་མ་ཡི་གེ་ན་རོ་ལྟ་བུར་འཆར་རོ། །དེའི་རྩལ་ཤེས་
རབ་རང་བྱུང་གི་སྒྲོན་མ་ཤེས་པའི་རྩལ་དུ་མ་འཆར་རོ། །དེ་ལྟར་ཡང་རྫོགས་ཆེན་
གསེར་ཞུན་ལས། དཀར་ནག་ཕྱེད་མཆུ་སྒྲོན་ལ། ཡེ་ཤེས་འོད་ཟེར་གསལ་བའོ། །ཕྱི་
དབྱིངས་ནམ་མཁའ་སྟོང་པ་ལ༎ ཙིཏྟའི་འོད་གསལ་མངོན་སུམ་མཐོང་། ཞེས་
སོ། །དེ་ཡང་ཤེལ་སྦུག་ཅན་དེ་དབུ་མའི་འོད་རྩ་ཡིན་ལ། དབང་པོ་དྭངས་བྱེད་
རྩ་ནི་མིག་གི་དབང་རྟེན་ཟར་མའི་མེ་ཏོག་ཅེས་སྙན་རྒྱུད་ལས་གསུངས་པ་དེའོ། །མིག་
གི་ནང་རིག་པ་དངོས་ཕྱིར་ལྟ་བ་དང་། ཕྱི་སྣང་བ་གཟུགས་རྣམས་སྣང་བ་ནང་དུ་
325

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལྟ་བའི་བར་གྱི་སྒོ་མེ་ཤེལ་དྲི་མ་མེད་པས་སྒོ་ཆོད་པ་ལྟ་བུ་སྟེ། ནང་གི་འོད་གདངས་
ཕྱིར་གསལ་དང་། ཕྱིའི་གཟུགས་བརྙན་ནང་དུ་ཤར་བ་གཉིས་མི་སྒྲིབ་པར་གསལ་
བར་མཐོང་བས་སོ། །རིག་པ་དངོས་ཀྱི་གདངས་འཆར་བའི་རྩ་སྒོ་བཞི་སྟེ། མིག་
གཉིས་ནས་འོད་སྣང་དངོས་སུ་འཆར་བ་དང་། སྙིང་ནས་དབུ་མའི་དབུས་སུ་སྙིང་
པོ་འོད་གསལ་གྱི་རྩ་ལས་དུང་ཁང་གི་ཁྲོ་བོ་དང་། དེའི་གདངས་རྩ་རྣམས་ཀྱི་ཐིག་
ལེ་དང་། དབུ་མའི་འོད་རྩ་ལས་འཁོར་ལོ་བཞིའི་དབུས་ཀྱི་འོད་གསལ་ཐིག་ལེ་ཆེན་
པོ་དང་། སྤྱི་བོ་ནས་རྟོག་པ་མེད་པའི་སྐུ་ཚངས་བུག་ལ་འཆར་ཏེ། ཚད་ཕེབས་ཀྱི་
ཐིག་ལེ་ལྔ་བརྩེགས་སམ་དགུ་བརྩེགས་སུ་འཆར་བའི་རྟེན་ཅན་འཕོ་བའི་རྩ་སྒོ་དེ་
དང་། སྙིང་ནས་གློ་བར་རིག་གདངས་སེམས་སུ་འཆར་བ་སྟེ། དེ་ལྟར་མིག་གཉིས་དབུ་
མའི་འོད་རྩ་གློ་བའི་གདངས་རྩ་དང་བཅས་པ་རྣམས་ཏེ། སྙན་རྒྱུད